Lyn Hejinian

Lyn Hejinian (s. 17. toukokuuta 1941 San Franciscon lahden ympäristö) on yhdysvaltalainen runoilija, esseisti ja kielenkääntäjä. Hän on tuottelias kirjoittaja, joka on ollut vaikutusvaltaisessa asemassa kokeellisen ja avantgardistisen runouden piirissä.

Hejinian aloitti kirjoittamisen 1970-luvulla ja kuului tuolloin language-ryhmän perustajahahmoihin. Hän oli Tuumba Pressin toimittaja vuosina 1976–1984 ja toimitti yhteistyössä Barrett Wattenin kanssa Poetics-lehteä vuosina 1981–1999. Hejinian on toiminut myös yhtenä johtajista Atelos-hankkeessa, joka on tilannut ja kustantanut taiteenlajien rajat ylittäviä töitä runoilijoilta. Hänelle on myönnetty Guggenheim-stipendi, California Arts Councilin kirjoitusstipendi, Poetry Fundin apuraha ja National Endowment of the Artsin käännösstipendi venäjän kääntämisestä. Vuonna 2000 Hejinian sai Academy of American Poetsin stipendin saavutuksistaan runoudessa. Hän toimi vuosina 2006–2012 Academy of American Poetsin kanslerina. Hejinian on myös opettanut kirjallisuutta Kalifornian yliopistossa, Berkeleyssä.

Teoksia 
 Writing Is an Aid to Memory (1978)
 My Life (1980)
 Sight (Leslie Scalapinon kanssa, 1999)
 My Life in the Nineties (2003)
 The Fatalist (2003)
 Saga/Circus (2008)
 The Book of a Thousand Eyes (2012)
 Tribunal (2019)

Lähteet 

Yhdysvaltalaiset runoilijat
Yhdysvaltalaiset esseistit
Yhdysvaltalaiset kielenkääntäjät
Vuonna 1941 syntyneet
Elävät henkilöt